Landsret blåstempler vindmøller i Østerild.

Vestre Landsret frifinder Miljøministeriet i sag om opførelse af testcenter for vindmøller i Østerild i Thy. estre Landsret frifinder Miljøministeriet i sag om opførelse af testcenter for vindmøller i Østerild i Thy. Ministeriet er blevet sagsøgt af blandt andre Landsforeningen for Bedre Miljø, som mener, at de op mod 250 meter høje vindmøller er opført i strid med EU-regler. I sommeren 2011 blev de første træer fældet i klitplantagen i Østerild under stor bevågenhed. Aktivister forsøgte dengang at forhindre entreprenørmaskinerne i at rydde området. Vestre Landsret har med torsdagens dom bestemt, at det er statskassen, som skal betale de omkostninger, som Miljøministeriet har haft i forbindelse med retssagen. Det drejer sig om 550.000 kroner. Testcentret er placeret mellem Nationalpark Thy og Nordeuropas største ynglepladser for trækfugle. I alt er der fældet 245 hektar skov, og vindmøllerne er op til 250 meter høje. /ritzau/